open-index/open-wikipedia-markdown huggingface dataset:
Kamiziak

**Kamiziak** (Russies: Камызяк) is 'n stad in Astrachan-oblast, Rusland en die setel van die gelyknamige Kamiziak-rajon wat nog 47 kleiner dorpies insluit. Dit is ook die setel en die enigste nedersetting van die Kamiziak Stedelike Munisipaliteit.

## Geografie 
Kamiziak is die vyfde grootste stad van die federale deelgebied ná sy hoofstad Astrachan, Achtoebinsk, Znamensk en Charabali. Soos baie ander nedersettings in die oblast, is dit in die Wolga-rivierdelta geleë. Dit lê op 'n eiland tussen die Kizan- en Tabolariviere 26 kilometer suid van Astrachan se middestad. Daar is nog twee klein strome binne die stad se grense, genaamd Kalmitski en Poperetsjni.

Benewens Kamiziak se middestad, insluit die stedelike munisipaliteit nog agt voorstede: Azowo-Dolgoje, Joebilejni, Joezjni Kroetaja Berjoga, Melioratiwni, Molodiozjni, Tabola en Zaretsjnoje.

## Geskiedenis 
Kamiziak is in 1560 as 'n klein vissersdorpie gestig. Die eerste inwoners was etnies Russiese kleinboere wat deur die adellike Koerakin-familie gebring is. In 1973 het Kamiziak stedelike status gekry.

Die stad se naam is van Turkiese oorsprong en is hou verband met die Kasakse woord vir "riet".

## Demografie 
Volgens Sensus 2010 het Kamiziak 16&nbsp;314 inwoners gehad. Ethniese Russe en Kasakke vorm die meerderheid van die stad se bevolking.

## Verwysings
Lemonade

**Lemonade** is die sesde ateljee-album deur die Amerikaanse sangeres Beyoncé, wat op 23 April 2016 vrygestel is. Dien as haar tweede visuele album, dit is vergesel deur 'n 65 minute lange film op HBO. 

Die album is ’n konsepalbum oor haar emosionele reis ná haar man se ontrouheid, in ’n feministiese en rassekonteks. *Lemonade* word beskou as een van die beste albums van alle tye, en is die mees bekroonde ateljee-album van Beyoncé se loopbaan. Die album was musiekresensente se topalbum van 2016. Dit was ook die beste verkoop album van 2016 wêreldwyd.

## Snitlys 
**Standaard uitgawe**

# „Pray You Catch Me” – 3:16
# „Hold Up” – 3:41
# „Don't Hurt Yourself” (met Jack White) – 3:54
# „Sorry” – 3:53
# „6 Inch” (met The Weeknd) – 4:20
# „Daddy Lessons” – 4:48
# „Love Drought” – 3:57
# „Sandcastles” – 3:03
# „Forward” (met James Blake) – 1:19
# „Freedom” (met Kendrick Lamar) – 4:50
# „All Night” – 5:22
# „Formation” – 3:26

; DVD - Film

# *Lemonade* – 65:22

## Verwysings
Renaissance (album)

**Renaissance** is die sewende ateljee-album deur die Amerikaanse sangeres Beyoncé. Dit is op 29 Julie 2022 vrygestel deur Parkwood en Columbia Records. *Renaissance* is 'n opgewekte dans-, pop- en huisalbum met disco- en wip-invloede. Dit het wydverspreide lof van musiekresensente ontvang vir sy samehangende en energieke produksie. Met die liedjies wat as ’n DJ-mengsel verwerk is, meng die album swart dansstyle soos disco en house. Dit bring hulde aan hierdie genre se LGBTQ+ pioniers.

*Renaissance* debuteer op die Billboard 200-lys op nommer een en het Beyoncé se sewende opeenvolgende nommer-een-album geword. Dit het ook nommer een in dosyne ander lande wêreldwyd bereik. Dit het die enkelsnitte *Break My Soul* en *Cuff It* voortgebring.

## Snitlys 
**Standaard uitgawe**

# „I'm That Girl” – 3:28
# „Cozy” – 3:30
# „Alien Superstar” – 3:35
# „Cuff It” – 3:45
# „Energy” – 1:56
# „Break My Soul” – 4:38
# „Church Girl” – 3:44
# „Plastic Off the Sofa” – 4:14
# „Virgo's Groove” – 6:08
# „Move” – 3:23
# „Heated” – 4:20
# „Thique” – 4:04
# „All Up in Your Mind” – 2:49
# „America Has a Problem” – 3:18
# „Pure/Honey” – 4:48
# „Summer Renaissance” – 4:34

## Verwysings
Jamana

**Jamana** (Russies: Ямана) is 'n klein dorpie in Astrachan-oblast, Rusland. Dit behoort tot die Werchnekalinofski Plaaslike Munisipaliteit. Soos baie ander nedersettings in Kamiziak-rajon, is dit in die Wolga-rivierdelta geleë. Dit lê op die klein gelyknamige Jamana-eiland oorkant die Sazankarivier van 'n ander dorpie, Nizjnekalinofski.

Die dorpie se naam kom van die naam van 'n nabygeleë stroom wat van die Turkiese tale kom.

## Demografie 
Volgens Sensus 2010 het Jamana 12 inwoners gehad, van wie almal etniese Russe was.

## Verwysings
Ferritiese vlekvrye staal

**Ferritiese vlekvrye staal** soos verteenwoordig deur tipes AISI 405, 430, 443 en 446), bevat tussen 11.5 en 27% chroom as die hooflegringselement en 'n maksimum van 0.25% koolstof, sowel as klein hoeveelhede stikstof en nikkel. Die hoofprobleme wat hierdie klas vlekvrye stale teister, is “475°C verbrossing”, die vorming van sigma-fase en sensitering. Hierdie probleme kan aan die hand van die fasediagram verstaan word.

Die stale het dieselfde kristalstruktuur as yster by kamertemperatuur, is magneties en kan nie verhard word deur 'n hittebehandeling nie. Ferritiese vlekvrye staal is nie besonder sterk nie, met treksterktes in die bereik 275 tot 350 MPa. Hulle lae taaiheid en vatbaarheid vir sensitering beperk hulle gebruik. 

Hulle hoof-voordele is hulle weerstand teen chloried- spanningskorrosie-kraking, waterige korrosie en atmosferiese korrosie en oksidasie. Tipiese gebruike sluit in chemiese prosestoerusting, motoruitlaatstelsels, kombuis- en voedselverwerkingstoerusting en eetgerei.

## Verwysings
Dolginski

**Dolginski** (Russies: Долгинский) is 'n klein Kasakse dorpie in Krasnojarski-rajon van Astrachan-oblast, Rusland. Dit behoort tot die Watazjnoje Plaaslike Munisipaliteit en lê op 'n eiland in die Wolga-rivierdelta.

## Demografie 
Volgens Sensus 2010 het Dolginski 88 inwoners gehad. Etniese Kasakke vorm die meerderheid van die dorpie se bevolking.

## Verwysings
Bacchus Nel

**Bacchus Nel** (1975 - ) is 'n Afrikaanse sanger, musikant, liedjieskrywer en digter. Hy is gebore as Stephen Nel en het grootgeword in Standerton, Mpumalanga, waar hy as makelaar gewerk het voordat hy sy sig verloor het in 'n motorongeluk in 1997. Hierna begin hy musiek maak en tree op onder die naam Bacchus. Sy eerste album, 'In die arms van die nag', is in 2005 vrygestel en sy tweede album getiteld 'Tussen Junk en Jewelry' word in 2011 vrygestel. Sy musiek word beskryf as Afrikaanse folk.

## Verwysings 
## Eksterne skakels 
*
Presipitasie-verhardbare vlekvrye staal

**Presipitasie-verhardbare vlekvrye stale** is Cr-Ni legerings wat PH-elemente soos koper, aluminium en titaan bevat. Presipitasie-verhardbare vlekvrye staal kan in die uitgegloeide toestand óf austenities óf martensities wees. Dié wat austenities is, is meestal omskakelbaar na martensiet d.m.v. 'n kondisionerings-hittebehandeling en afblussing tot 'n temperatuur onder 0°C.

Die verharding van 17-7 PH-staal vereis 'n oplosbehandeling by 1050°C om alle presipitate op te los en 'n uniforme austenitiese struktuur te skep. Die materiaal word dan vinnig afgekoel tot by kamertemperatuur om 'n oorversadigde vaste oplossing te vorm. Dit word opgevolg met 'n verouderingstap wat aanleiding gee tot submikroskopiese presipitate, wat bestaan uit intermetaalverbindings. Treksterktes van 1380 tot 2070 MPa word so bereik.

Hierdie legerings vind toepassing waar hoë sterkte gekoppel met goeie korrosieweerstand 'n vereiste is. 17-7 PH-staal word dus gebruik vir kleppe, laers, ratte en klepbeddings. 13-8Mo staal word gebruik in vliegtuigonderdele, kernreaktorkomponente, vliegtuig-landingsmeganismes en in petrochemiese toepassings waar weerstand teen spanningskorrosie-kraking 'n vereiste is. Die korrosieweerstand van presipitasie-verhardbare vlekvrye staal is swakker as dié van austenitiese stale, behalwe in die geval van CD4M Cu wat goeie korrosiebestandheid het, as gevolg van sy baie hoë chroominhoud (25%).

## Verwysings
Disperis mozambicensis

***Disperis mozambicensis*** is 'n meerjarige, blomdraende plant en geofiet wat deel is van die *Orchidaceae* familie. Die spesie is endemies aan Mosambiek.

## Bron 
* Plants of the World Online
Dupleks vlekvrye staal

duimnael|upright=1.2|'n Gietblok van 2507 Dupleks vlekvrye staal
**Dupleks vlekvrye stale** het 'n gemengde struktuur van kubies-ruimtegesentreerde ferriet en kubies-vlakgesentreerde austeniet. Die presiese hoeveelheid van elke fase word bepaal deur die samestelling en hittebehandeling. Die meeste legerings is ontwerp om ongeveer gelyke hoeveelhede van elke fase te bevat in die uitgegloeide toestand. Die hoof-legeringselemente is chroom en nikkel. Stikstof, molibdeen, koper, silikon en wolfram kan bygevoeg word om die strukturele balans te beheer en om sekere korrosieweerstand-eienskappe te verkry. Die korrosieweerstand van dupleks vlekvrye stale kom ooreen met dié van die austenitiese vlekvrye stale met vergelykbare legeringsinhoud, maar dupleks vlekvrye stale het hoër treksterktes en vloeigrense en het ook beter weerstand teen spanningskorrosiekraking. Die taaiheid van dupleks vlekvrye stale lê tussen dié van ferritiese vlekvrye stale en austenitiese vlekvrye stale.

Die voordele wat dupleks vlekvrye stale bied bo die konvensionele 300-reeks vlekvrye stale is sterktes ongeveer twee keer van dié van austenitiese stale, weerstand teen spanningskorrosie-kraking en putkorrosie. Hierdie materiale kan gebruik word in die temperatuurstrek van -60 tot 300°C.

Die hoë vloeigrens van dupleks vlekvrye stale bied ontwerpingenieurs die moontlikheid om dunner wanddikte materiaal te gebruik met voldoende druk- en lasdraende kapasiteit, wat lei tot laer massas en korter sweistyd. Die vloeigrens van 22Cr 5.5Ni 3Mo 0.15N grade is ten minste 450 MPa, wat twee keer hoër is as die vloeigrens van austenitiese vlekvye stale en aanmerklik hoër as dié van ferritiese vlekvrye stale.

Dupleks vlekvrye stale word in ‘n wye reeks industrieë gebruik, veral olie en gas, pulp en papier, hitteruilers en drukvate, in brugkonstruksie en ontsoutings- en waterbehandelingsaanlegte. Hulle word gereeld aanbeveel vir vervangings waar austenitiese vlekvrye stale gefaal het as gevolg van chloried-spanningskorrosie-kraking of ander korrosieprobleme.

## Verwysings
4 (album)

**4** is die vierde ateljee-album deur die Amerikaanse sangeres Beyoncé, vrygestel op 28 Junie 2011. Na 'n loopbaanonderbreking wat haar kreatiwiteit weer laat opvlam het, is Beyoncé geïnspireer om 'n plaat te skep met 'n basis in tradisionele R&B wat uitgestaan het bo kontemporêre populêre musiek. Dit het kritieke lof ontvang.

## Snitlys 
**Standaard uitgawe**
# *1+1* – 4:33 (Beyoncé Knowles, Terius Nash, Tricky Stewart)
# *I Care* – 3:59 (Beyoncé Knowles, Jeff Bhasker, Chad Hugo)
# *I Miss You* – 2:59 (Beyoncé Knowles, Frank Ocean, Shea Taylor)
# *Best Thing I Never Had* – 4:13 (Beyoncé Knowles, Kenny Edmonds, Antonio Dixon, Patrick Smith, Shea Taylor, Larry Griffin, Jr., Caleb McCampbell)
# *Party* (feat. André 3000) – 4:05 (Beyoncé Knowles, Kanye West, Jeff Bhasker, André 3000, Dexter Mills, Douglas Davis, Ricky Walters)
# *Rather Die Young* – 3:42 (Beyoncé Knowles, Jeff Bhasker, Luke Steele)
# *Start Over* – 3:19 (Beyoncé Knowles, Shea Taylor, Ester Dean)
# *Love on Top* – 4:27 (Beyoncé Knowles, Terius Nash, Shea Taylor)
# *Countdown* – 3:32 (Beyoncé Knowles, Terius Nash, Shea Taylor, Ester Dean, Cainon Lamb, Julie Frost, Michael Bivins, Nathan Morris, Wanya Morris)
# *End of Time* – 3:43 (Beyoncé Knowles, Terius Nash, Shea Taylor, David Taylor)
# *I Was Here* – 3:59 (Diane Warren)
# *Run the World (Girls)* – 3:56 (Beyoncé Knowles, Terius Nash, Wesley Pentz, David Taylor, Adidja Palmer, Nick van de Wall)

## Verwysings
Martensitiese vlekvrye staal

**Martensitiese vlekvrye staal** bevat tussen 11,5 en 18% chroom en tussen 0,15 en 0,75% koolstof. Hierdie tipe vlekvrye staal is primêr ‘n chroomstaal, maar in teenstelling met die ferritiese groep bevat dit genoeg koolstof om martensiet te vorm na afblussing. Hulle is magneties en het goeie weerstand teen atmosferiese korrosie, asook teen sekere chemikalieë. Tipiese lede van hierdie groep is AISI 410, 416, 420, 431 en die nikkelbevattende 440A.

Die vernaamste gebruike van martensitiese vlekvrye stale sluit in eetgerei, messe, industriële lemme, turbinelemme, pomponderdele, chirurgiese instrumente, vuurwapens, vere, boute en moere en petrochemiese toerusting.

## Verwysings
Werchnekalinofski

**Werchnekalinofski** (Russies: Верхнекалиновский) is 'n dorpie in Astrachan-oblast, Rusland. Dit is die setel van die gelyknamige Werchnekalinofski Plaaslike Munisipaliteit wat nog een kleiner nedersetting, Jamana, insluit. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë. Dit lê op die linkeroewer van die Kizanrivier 11 kilometer suidoos van die rajon se setel, Kamiziak.

## Demografie 
Volgens Sensus 2010 het Werchnekalinofski 1&nbsp;328 inwoners gehad. Etniese Russe vorm die meerderheid van die dorpie se bevolking.

## Verwysings
Obraztsowo-Trawino

**Obraztsowo-Trawino** (Russies: Образцово-Травино) is 'n dorpie in Astrachan-oblast, Rusland. Dit is die setel van die gelyknamige Obraztsowo-Trawino Plaaslike Munisipaliteit wat nog ses kleiner nedersettings insluit: Damtsjik, Gandoerino, Lebjazje, Nizjnenikolski, Oktjabrski en Poldnewoje.

Soos baie ander nedersettings in Kamiziak-rajon, is Obraztsowo-Trawino in die Wolga-rivierdelta geleë. Dit lê op 'n eiland tussen die Gandoerino en Kanitsjariviere 17 kilometer suidwes van die rajon se setel, Kamiziak.

## Demografie 
Volgens Sensus 2010 het Obraztsowo-Trawino 2&nbsp;730 inwoners gehad. Etniese Russe vorm die meerderheid van die dorpie se bevolking en Kasakke is die grootste minderheid..

## Verwysings
Juana María de los Dolores de León Smith

duimnael|links|Juana Smith op ouderdom 17.Portret deur onbekende kunstenaar.1815 in Parys.
**Juana María de los Dolores de León Smith, Lady Smith** (27 Maart 1798 – 12 Oktober 1872) was die vrou van Generaal Sir Harry Smith, Goewerneur van die Kaapkolonie.

## Lewensskets 
Sy is gebore in 'n ou Spaanse adellike familie, en was 'n afstammeling van Juan Ponce de León.

In 1812, op die ouderdom van veertien, is sy wees gelaat met slegs 'n suster, toe haar tuisdorp Badajoz vir die vierde keer tydens die Skiereilandse Oorlog beleër is. Nadat die beleg in 'n suksesvolle maar bloedige bestorming deur die Britse en Portugese magte geëindig het, het die susters beskerming teen die chaos van die beleg gesoek, en toevallig 'n paar Britse leëroffisiere ontmoet wat buite die stadsmure gekampeer het. Een van hulle was kaptein Harry Smith, van die 95ste Rifles Regiment, met wie sy 'n paar dae later getroud is.

In plaas daarvan om na haar man se familie huis toe te gaan, het sy verkies om hom saam met die weermag te vergesel. Sy het die res van die oorlog by hom gebly, die bagasietrein vergesel, in die oopte op die slagveld geslaap, vrylik tussen die troepe gery en al die ontberings van die veldtog deurstaan. Haar skoonheid, moed, gesonde oordeel en gemoedelike karakter het haar bekoorlik gemaak by die offisiere, insluitend die Hertog van Wellington, wat  haar Juanita genoem het; en sy is deur die soldate verafgod.

Met die uitsondering van die Oorlog van 1812 het sy haar man in al sy ontplooiings vergesel, veral in twee poste in Suid-Afrika, waar sir Harry (hy is intussen tot ridder geslaan) as Goewerneur van Kaapkolonie en Hoë Kommissaris gedien het.

Juana Smith is op 5 Desember 1848 deur die Parlement 'n pensioen van £500 gegee ter erkenning van haar man se dienste aan die land.

Juana Smith, bekend as Lady Smith in haar latere jare, word direk herdenk in die naam van Ladysmith, KwaZulu-Natal, en Ladismith, Wes-Kaap, (beide in Suid-Afrika), sowel as indirek in die naam van Ladysmith, Brits-Columbië, Kanada.

## Verdere leeswerk 
* Smith, Harry. *Autobiography*, J. Murray, Londen, 1901.
* Kincaid, Sir John, *Adventures in the rifle brigade in the Peninsula, France and the Netherlands from 1809-1815*, London, 1830.
* Lehmann, Joseph H. ''"Remember you are an Englishman": 'n Biografie van Sir Harry Smith, 1787–1860*, Jonathan Cape, Londen, 1977.
* Heyer, Georgette. *The Spanish Bride'', Heinemann, Londen, 1940.

## Eksterne skakels 
* Harry Smith, Outobiografie, van die University of Pennsylvania Digital Library Project, (die aanlyn uitgawe is direk opgedra aan Juana De Leon Smith)
Toezoeklei

**Toezoeklei** (Russies: Тузуклей) is 'n dorpie in Astrachan-oblast, Rusland. Dit is die setel van die Nowotoezoeklei Plaaslike Munisipaliteit wat nog drie kleiner nedersettings insluit: Groesjewo, Sizowa Griwa en Trjochizbinka. Soos baie ander nedersettings in Kamiziak-rajon, is dit in die Wolga-rivierdelta geleë. Dit lê op die linkeroewer van Boldusjkarivier en op albei oewers van die Toezoekleirivier 20 kilometer noordoos van die rajon se setel, Kamiziak.

## Demografie 
Volgens Sensus 2010 het Toezoeklei 2&nbsp;273 inwoners gehad. Etniese Russe vorm die meerderheid van die dorpie se bevolking en Kasakke is die grootste minderheid.

## Verwysings
Nikolskoje (Kamiziak-rajon)

**Nikolskoje** (Russies: Никольское) is 'n klein dorpie in Astrachan-oblast, Rusland. Dit behoort tot die Nikolo-Komarofka Plaaslike Munisipaliteit wat nog twee groter nedersettings, Komarofka en Morjakof, insluit. Soos baie ander dorpies in Kamiziak-rajon, is dit op 'n eiland in die Wolga-rivierdelta geleë. Dit lê op die regteroewer van die Wolgarivier 12 kilometer noordwes van die rajon se setel, Kamiziak.

## Demografie 
Volgens Sensus 2010 het Nikolskoje 24 inwoners gehad. Etniese Russe vorm die meerderheid van die dorpie se bevolking.

## Verwysings
Black Panther

Die **Black Panther** (regte naam: '''T'Challa''') is 'n superheld in Amerikaanse strokiesverhale van Marvel Comics. Hy is 'n mutant, 'n menslike subspesie met spesiale magte. Hy is geskep deur die skrywer-redakteur Stan Lee en die kunstenaar Jack Kirby, en verskyn die eerste keer in *Fantastic Four* #52 (Julie 1966).

T'Challa word uitgebeeld as die koning en beskermer van die fiktiewe Afrikaland Wakanda. Benewens die verhoogde vermoëns wat hy gekry het deur antieke Wakanda-rituele, wat die drink van die sap van die hartvormige krui insluit, maak T'Challa staat op sy geleerdheid in wetenskap, kennis van sy land se tradisies, strawwe fisieke oefening, vegkuns en toegang tot rykdom en gevorderde Wakanda-tegnologie om sy vyande te beveg.

## Held uit Afrika
links|thumb|160px|Chadwick Boseman.
Black Panther is die eerste protagonis met 'n Afrikaherkoms en verskyn in strokiesboeke 'n paar jaar voor vroeë swart helde soos Marvel Comics se Falcon (1969), Luke Cage (1972) en Blade (1973), of DC Comics se John Stewart as die Green Lantern (1971). In een storielyn word die Black Panther-mantel gedra deur Kasper Cole, 'n veelrassige polisieman van New York. Cole het later die bynaam White Tiger aangeneem en 'n bondgenoot van T'Challa geword. 

Toe laasgenoemde vir 'n kort ruk in 'n koma was, is die rol van die Black Panther en leier van Wakanda aan sy suster, Shuri, oorgedra.

Black Panther het al talle kere in televisieprogramme, rolprente en videospeletjies verskyn. Chadwick Boseman het die rol van T'Challa vertolk in "Phase Three" van die Marvel Cinematic Universe-flieks: *Captain America: Civil War* (2016), *Black Panther* (2018), *Avengers: Infinity War* (2018) en *Avengers: Endgame* (2019), en was nadoods die stem van wisselende weergawes van die karakter in die eerste seisoen van die animasiereeks *What If...?* (2021). 

Ná Boseman se dood in 2020 het Letitia Wright, wat in vorige rolprente die rol van Shuri vertolk het, by hom oorgeneem as die Black Panther in *Black Panther: Wakanda Forever* (2022).

## Verwysings
## Skakels
* Die oorsprong van Black Panther en Wakanda
Disperis thorncroftii

***Disperis thorncroftii*** is 'n meerjarige, blomdraende plant en geofiet wat deel is van die *Orchidaceae* familie. Die spesie is inheems in Suid-Afrika en Zimbabwe. In Suid-Afrika kom die plant in KwaZulu-Natal, Mpumalanga, die Oos-Kaap en die Wes-Kaap voor.

## Bronne 
* REDLIST Sanbi
* Plants of the World Online
Basinsk

**Basinsk** (Russies: Басинск) is 'n klein dorpie in Astrachan-oblast, Rusland wat tot die Liman Stedelike Munisipaliteit van die gelyknamige rajon behoort. Dit lê naby die spoorlyn wat Astrachan met Dagestan verbind.

## Demografie 
Volgens Sensus 2010 het Basinsk 141 inwoners gehad. Etniese Tsjetsjniërs vorm die meerderheid van die dorpie se bevolking.

## Verwysings
Lood(II)nitraat

{{Chemiekas2
|CASNo=10099-74-8
|formule= {{chem|Pb|{|N|O|3|)|2}}
|struktuur=Dusičnan olovnatý.PNG
|struktuur2=Lead(II)-nitrate-unit-cell-3D-balls.png
|MolereMassa=331.21 g/mole
|Kookpunt=ontbind
|Reuk=reukloos
|Ruimtegroep= P2/a Dit is 'n afgeleide struktuur van die fluoriet-struktuur () (C1) met nitraatione op die plek van die fluoried-ione.

Die loodatome vorm 'n vlakgesentreerde kubiese rooster met die nitraatione daartussen, loodreg op die drievoudige asse van die kubiese ruimtegroep Pa. Lood is in 'n kuboktaëdriese (twaalfvoudige) omringing. Die helfte van die Pb-O-afstande is 274,82(0,02) pm, die res 286,88(0,06) pm.
Die nitraatione vorm amper plat driehoeke met 'n N-O afstand van 124,69(0,06) pm en 'n O-N-O hoek van 119,99(0,07) grade. Dis binne die foutemarge van die verwagte 120 grade en die stikstofatoom wyk net 0,10(0,01) pm af van die vlak van die suurstofatome. 

:Pb(s) + 4H^+(aq)+ 2NO_3^{-}(aq) \rightarrow Pb^{2+}(aq) + 2NO_2(g) \uparrow +2H_2O

Die sout kan ook verkry word deur die oksied  in verdunde salpetersuur op te los:

:PbO + 2HNO_3(aq) \rightarrow Pb^{2+}(aq) + H_2O + 2NO_3^{-}(aq)

Loodnitraat kan met oormaat PbO addukhidrate n..x met (n=1,x=1), (n=3,x=1) en (n=3,x=3) vorm. 

a(t) = 7,8590 + 1,8962.10^{-4}.(t-20) + 24,3026.10^{-8}.(t-20)^2  (a in Å (=100 pm); die temperatuur t in °C)

## Beeldgalery

Blei(II)-nitrat crystals (GeoMuseum Cologne)2.jpg|Kritalle van loodnitraat

## Verwysings
Basi

**Basi** (Russies: Басы) is 'n dorpie in Astrachan-oblast, Rusland wat tot die Liman Stedelike Munisipaliteit van die gelyknamige rajon behoort. Dit lê 4 kilometer suidwes van 'n adner nedersetting, Basinsk, wat naby die spoorlyn tussen Astrachan en Dagestan geleë is.

## Geskiedenis 
Die dorpie is in 1800 gestig deur etnies Russiese en Oekraïnse setlaars wat as southandelaars gewerk het. Die naam Basi is 'n Russiese fonetiese aanpassing van die Tartaarse woord башсыз (*basjsiz*), waarvan die letterlike betekenis "koploos" is.

Basi is die enigeste nedersetting in Rusland wat gelyktydig tot twee federale deelgebiede behoort. Feitlik word dit deur Astrachan-oblast se streeksregering beheer, maar die nabygeleë Republiek van Kalmikië het territoriale aansprake op die gebied en beskou Basi as 'n deel van sy grondgebied. Hierdie eise is op die feit gebaseer dat die omstrede gebied deel van die Kalmikiese Outonome Oblast was voordat dit in 1943 deur Josef Stalin ontbind is ná die deportasie van die Kalmikiërs na Siberië.

## Demografie 
Volgens Sensus 2002 het Basi 1&nbsp;249 inwoners gehad. Etniese Russe en Tsjetsjniërs vorm die meerderheid van die dorpie se bevolking.

## Verwysings
Geotrichum fragrans

***Geotrichum fragrans*** is 'n swamspesie.

## Broodwortel 
*G. fragrans* word natuurlik aangetref in afvalwater van die broodwortelverwerking in Brasilië, waar hierdie afvalwater *manipueira* genoem word.  *Manipueira* is vervuilend en daar word gesoek na oplossings van dié probleem.*G. fragrans* is aërobies en bestand teen sianied. Die afvalwater bevat naas sianied ook baie organiese stowwe. Daaronder is heelparty suikers, soos dekstrien (2,6%), maltose (1,4%), sukrose (32,1%), glukose (38,2%) en fruktose (25,6%). Die gemiddelde suikerinhoud is 58,2 [g/L]. Die chemiese suurstofbehoefte (COD) is hoog: 60.000 [mg/L]. Fermentasie deur *G. fragrans* verlaag dit met 40%, terwyl dit in 12 uur 12,8 g/L biomassa produseer.

Navorsing wat *G. fragrans* geteel het op *manipueira* het gewys dat hiedie organisme reukstowwe vervaardig wat dalk nuttige produkte kan oplewer. Een daarvan is etielasetaat wat die dampe fruitig maak. Ander stowwe is 1-butanol, 3-metiel-1-butanol (isoamielalkohol), 2-metiel-1-butanol, 1,3-butaandiol en fenieletanol; etielpropionaat, 2-metiel-etiel-propionaat en 2-metielpropaansuur.

## Verwysings
Sjarldzjin

**Sjarldzjin** (Russies: Шарлджин, Kalmikies: Шарлҗин) is 'n klein dorpie in Oktjabr-rajon van Kalmikië, Rusland. Dit behoort tot die Woschod Plaaslike Munisipaliteit en lê 3 kilometer noordwes van sy setel, Woschod.

Die dorpie se naam is 'n Russiese fonetiese aanpassing van die Kalmikiese woord vir "ruigte".

## Demografie 
Volgens Sensus 2010 het Sjarldzjin 13 inwoners gehad. Etniese Kalmikiërs vorm die meerderheid van die dorpie se bevolking.

## Verwysings
Heliopolitans

Die **Heliopolitans** is 'n fiktiewe groep gode wat in strokiesverhale van Marvel Comics verskyn. Hulle is hoofsaaklik op die gode van antieke Egipte, of die Ennead, gebaseer.

## Geskiedenis
Karakters wat op die gode van antieke Egipte gebaseer is, is die eerste keer genoem in *Captain America Comics* #20 (November 1942), wat gepubliseer is deur Timely Comics, die voorloper van Marvel Comics. Daarin ondersoek Captain America en Bucky die moord op kolonel Fitzpatrick, wat die *Book of Thoth* bestudeer het teryl hy in Egipte gestasioneer was. 

Die Heliopolitans se eerste volle verskyning in die goue era van strokiesverhale (tussen 1938 en 1956) was in die storie "The Terror That Creeps" deur Stan Lee en Werner Roth, wat gepubliseer is in *Marvel Tales* #96 (Junie 1950). Dit gaan onder meer oor 'n man wat misluk om die publiek te oortuig dat die Groot Sfinks van Giza algaande na die kant van die woestyn beweeg waar dit bemagtig sal word deur die god Set en die mens sal vernietig. Die godin Bast het later haar eerste verskyning gemaak (as 'n totem) saam met die Black Panther in *Fantastic Four* #52 (Julie 1966), waarin die god net *Panther God* genoem is. In *Black Panther* vol. 3 # 21 is onthul dat die *Panther God* Bast is. 

Baie van die ander gode, soos Horus, Isis en Osiris, is bekend gestel in *Thor* #239 (September 1975). Khonshu, wat later verbind is met Moon Knight, het die eerste keer verskyn in *Moon Knight* #1 (November 1980). Joseph Muszynski skryf in sy boek *Everything I Needed to Know About Life I Learned from Marvel Comics* dat die bekendstelling van Egiptiese gode "ons neiging om verskeidenheid te geniet" bevredig het omdat die panteon verskeie gode bevat het, in teenstelling met die Joods-Christelike godsdienste.

## Die panteon
* **Anubis** – die god van die hiernamaals
* **Atum** – die god van die son
* **Bast** – die god van plesier, poësie en dans
* **Bes** – die god van geluk 
* **Geb** – die god van die aarde
* **Horus** – die god van die son
* **Isis** – die godin van vrugbaarheid
* **Khonshu** – die god van die maan
* **Neith** – die godin van die aarde
* **Nun** – die god van die waterwêreld
* **Nut** – die godin van die lug
* **Osiris** – die god van die dooies
* **Ptah** – die god van ambagslui en argitekte
* **Sekhmet** – die god van oorlog
* **Set** – die god van chaos en skepping
* **Seth** – die god van die bose en die dood
* **Sobek** - die god van riviere
* **Thoth** – die god van wysheid

## Verwysings
## Skakels
*
Psionika

**Psionika** (Engels: *psionics*) was in Amerikaanse wetenskapsfiksie van die 1950's en '60's 'n voorgestelde dissipline wat die beginsels van ingenieurswese (veral elektronika) toegepas het op die studie van paranormale of psigiese verskynsels, soos buitesintuiglike waarneming, telepatie en psigokinese. Die term is 'n kombinasiewoord wat gevorm is van "psi" (in die sin van "psigiese verskynsels") en die "onika" van "elektronika". 

Die woord "psionika" was aanvanklik, en is nog steeds, 'n jargonterm in wetenskapsfiksie en het nooit algemeen byval gevind nie. In die jare nadat die term in 1951 daargestel is, het dit toenemend duidelik geword daar is geen wetenskaplike bewyse vir die bestaan van "psioniese" vermoëns nie.

## Verwysings
## Skakels
Soedatsje

**Soedatsje** (Russies: Судачье) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê op 'n eiland in die Wolga-rivierdelta oorkant die Wolga-Kaspiese kanaal van 'n ander dorpie, Oranzjereï.

## Geskiedenis 
Die dorpie is in 1923 gestig deur die Kalmikiese setlaars van die huidige Krasnojarski-rajon wat in die oostelike deel van Astrachan-oblast geleë is. Dit het oorspronklik die naam Aimenkin gehad, 'n Russiese fonetiese aanpassing van die Kalmikiese woord әәмгин (*äämgin*) wat na 'n soort administratiewe eenheid verwys. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Soedatsje, gekry. Dit kom van die Russiese woord vir "snoekbaars".

## Demografie 
Volgens Sensus 2010 het Soedatsje 281 inwoners gehad. Etniese Russe vorm die meerderheid van die dorpie se bevolking.

## Verwysings
Birjoetsja Kosa

**Birjoetsja Kosa** (Russies: Бирючья Коса) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê in die suidelike deel van die Wolga-rivierdelta naby die Kaspiese See 4 kilometer suidoos van Zaboeroennoje.

Die letterlike betekenis van die dorpie se Russiese naam is "kluisenaar se skoorwal".

## Demografie 
Volgens Sensus 2010 het Birjoetsja Kosa 945 inwoners gehad. Etniese Russe vorm die meerderheid van die dorpie se bevolking.

## Verwysings
Disperis lindleyana

***Disperis lindleyana*** is 'n meerjarige, blomdraende plant en geofiet wat deel is van die *Orchidaceae* familie. Die spesie is inheems in Eswatini, Suid-Afrika en Zimbabwe. In Suid-Afrika kom die plant in KwaZulu-Natal, Limpopo, Mpumalanga, die Oos-Kaap en die Wes-Kaap voor.

## Bronne 
* REDLIST Sanbi
* Plants of the World Online
Professor X

**Professor X** (**Charles Francis Xavier**) is 'n karakter in strokiesverhale van Marvel Comics. Hy is deur die skrywer-redakteur Stan Lee en kunstenaar Jack Kirby geskep en het die eerste keer in *The X-Men* #1 (September 1963) verskyn. Die karakter word uitgebeeld as die stigter en per geleentheid die leier van die X-Men

## Karakter
Xavier is lid van 'n subspesie bekend as mutante, wat met bomenslike vermoëns gebore word. Hy is 'n buitengewoon goeie telepaat wat die gedagtes van ander kan lees en beheer. Hy bedryf 'n privaat skool vir mutante in die X-Mansion in New York. Xavier bevorder ook vreedsame saambestaan en gelykheid tussen mense en mutante in 'n wêreld waar vooroordeel jeens mutante algemeen is.

Deur 'n groot deel van sy geskiedenis word Xavier as 'n parapleeg uitgebeeld; hy sit in 'n rolstoel. Hy is ook 'n wetenskaplike genie en 'n vooraanstaande gesag in genetika. Hy het Cerebro en ander toerusting uitgevind om psioniese kragte te verbeter en mense met die mutantgeen op te spoor.

Xavier se pasifistiese en assimilerende ideologie en dade word dikwels gekontrasteer met dié van Magneto, 'n mutantleier (wat aanvanklik as 'n superskurk uitgebeeld is, maar later as 'n ingewikkelde antiheld) met wie Xavier 'n gekompliseerde verhouding het. Die skrywer wat Magneto se agtergrond en verhouding met Xavier geskryf het, het sy uitbeelding van Xavier geskoei op David Ben-Gurion en dié van Magneto op Menachem Begin. 

## Verwysings
## Skakels
*
Hawaiian Airlines

**Hawaiian Airlines** (IATA-kode: **HA**, ICAO-kode: **HAL**, Roepsein: Hawaiian) is 'n Amerikaanse lugredery gebaseer in Hawaii. Die redery se hooflughawe is Daniel K. Inouye Internasionale Lughawe in Honolulu.

HAL het kodedeelooreenkomste met die volgende rederye:

* Air China
* American Airlines
* China Airlines
* Delta Air Lines
* Japan Airlines
* JetBlue
* Korean Air
* Philippine Airlines
* Turkish Airlines
* United Airlines
* Virgin Australia

Hawaiian Airlines het in 1929 as Inter-Island Airways begin met vlugte van Honolulu na Hilo via Molokai en Maui. In 1941 is die naam verander na Hawaiian Airlines.

## Bestemmings 
Hawaiian Airlines bied die volgende bestemmings aan in Maart 2013:

### Binnelands 
Hilo, Honolulu, Kahului, Kailua, Las Vegas, Lihue, Los Angeles, New York, Oakland (Kalifornië), Portland (Oregon), Phoenix, Sacramento, San Diego, San Francisco, San José (Kalifornië), Seattle/Tacoma.

### Internasionaal 
Auckland, Fukuoka, Manila, Osaka, Pago Pago, Papeete, Sapporo, Seoel (Incheon Internasionale Lughawe), Sydney, Tokio (Lughawe Haneda)

## Vloot 
Die vloot van Hawaiian Airlines het in Februarie 2020 bestaan uit:

## Verwysings 
## Eksterne skakel 
* Hawaiian Airlines
Jean Grey

**Jean Elaine Grey** is 'n karakter in strokiesverhale van Marvel Comics. Sy is ook bekend as onder andere **Marvel Girl**, **Phoenix** en **Dark Phoenix**. Sy is deur die skrywer-redakteur Stan Lee en kunstenaar Jack Kirby geskep en het die eerste keer in *The X-Men* #1 (September 1963) verskyn. Jean is lid van 'n subspesie bekend as mutante, wat met bomenslike vermoëns gebore word. Sy is met psioniese kragte gebore. 

Haar kragte het die eerste keer tot uiting gekom toe sy sien hoe 'n vriendin uit haar kinderdae deur 'n motor getref word. Sy is 'n deernisvolle, sorgsame mens, maar sy moet dit ook hanteer dat sy 'n mutant is en kan verander in die kosmiese Phoenix Force. Jean ondergaan 'n transformasie in Phoenix in die *X-Men*-storielyn "The Dark Phoenix Saga". Sy het deur die geskiedenis van die reeks dikwels gesterf. Haar eerste dood was onder die dekmantel van Marvel Girl, waarna sy as Phoenix "herbore" is in "The Dark Phoenix Saga". Dié transformasie lei tot haar tweede dood, weens selfmoord, maar nie haar laaste dood nie. 

Jean is ook 'n belangrike figuur in die lewe van ander karakters van die Marvel Universe, meestal die X-Men, insluitende haar man, Cyclops, haar mentor en vaderfiguur, Charles Xavier, haar onbeantwoorde liefde, Wolverine, haar beste vriendin en sustersfiguur, Storm, en haar kinders.

Jean Grey is al beskryf as een van Marvel se merkwaardigste en sterkste heldinne.

## Verwysings
## Skakels
*
Magneto

**Magneto** (regte naam: **Max Eisenhardt**), ook bekend as onder andere **Erik Lehnsherr** en **Magnus**) is 'n karakter in strokiesverhale van Marvel Comics, dikwels saam met die X-Men. Hy is deur die skrywer-redakteur Stan Lee en kunstenaar Jack Kirby geskep en het die eerste keer in *The X-Men* #1 (September 1963) verskyn as 'n teenstander van die X-Men. 

Die karakter is lid van 'n subspesie bekend as mutante, wat met bomenslike vermoëns gebore word. Hy kan magneetvelde beheer. Magneto beskou mutante as verder ontwikkel as mense en verwerp die moontlikheid van 'n vreedsame saambestaan. Sy aanvanklike doel was om die wêreld oor te neem sodat mutante, na wie hy as *Homo superior* verwys, die mens as die oorheersende spesie kan vervang. Skrywers het sedertdien vir hom 'n oorsprong uitgedink, asook 'n motivering vir sy dade. Hulle het onthul hy was 'n oorlewende van die Holocaust wie se buitengewone dade en siniese filosofie kom van sy vasbesloteheid om te keer dat mutante 'n soortgelyke lot tref in 'n wêreld wat mutante vrees en vervolg. 

Magneto is 'n vriend van Professor X, die stigter van die X-Men, maar hulle botsende filosofieë veroorsaak soms onenigheid tussen die twee. Magneto se rol in strokiesverhale het ontwikkel van 'n superskurk tot 'n antiheld tot 'n superheld. Hy is soms 'n bondgenoot en lid van die X-Men, en het selfs die New Mutants vir 'n ruk gelei as hoof van die Xavier School for Gifted Youngsters.

Die skrywer Chris Claremont, wat Magneto se agtergrond uitgedink het, het die karakter gebaseer op die destydse Israeliese opposisieleier, Menachem Begin, en latere kommentators het die karakter vergelyk met die Amerikaanse burgerregteleier Malcolm X. Magneto staan die pasifistiese houding van Professor X teen en soek 'n aggressiewer benadering om burgerregte vir mutante te bewerkstellig.

Ian McKellen het Magneto in verskeie rolprente uitgebeeld sedert *X-Men* van 2000, terwyl Michael Fassbender 'n jonger weergawe van die karakter vertolk het in die flieks sedert *X-Men: First Class* van 2011. Albei akteurs het hulle onderskeie inkarnasies vertolk in *X-Men: Days of Future Past*.

## Verwysings
## Skakels
*
Basta (Astrachan-oblast)

**Basta** (Russies: Баста) is 'n klein dorpie in Liman-rajon van Astrachan-oblast, Rusland. Dit lê naby die Bolsjaja Tsjadameer en behoort tot die Olja Plaaslike Munisipaliteit wat nog twee groter nedersettings, Lesnoje en Olja, insluit.

## Demografie 
Volgens Sensus 2010 het Basta 32 inwoners gehad. Etniese Russe en Kalmikiërs vorm die meerderheid van die dorpie se bevolking.

## Verwysings
Woskresenofka (Astrachan-oblast)

**Woskresenofka** (Russies: Воскресеновка) is 'n klein dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê op 'n eiland in die Wolga-rivierdelta naby die Kaspiese See en is 'n eksklawe van Astrachan-oblast wat omring word deur die grondgebied van die Republiek van Kalmikië, 'n ander federale deelgebied.

## Geskiedenis 
Die dorpie is in 1722 as 'n klein fort gestig en het oorspronklik die naam Armjanskoje gekry omdat die eerste setlaars Armeense vissers was. In 1878 het it sy huidige naam, Woskresenofka, gekry toe 'n nuwe groep Russiese setlaars uit die huidige Wolodarski-rajon aangekom het. Hirdie naam kom van die Russiese woord vir "Sondag" omdat dit die dag was toe hulle die dorpie bereik het

## Demografie 
Volgens Sensus 2010 het Woskresenofka 248 inwoners gehad. Etniese Russe vorm die meerderheid van die dorpie se bevolking.

## Verwysings
Playboy

duimnael|Logo
***Playboy*** is 'n Amerikaanse mansleefstyl- en vermaaktydskrif, voorheen in druk en tans aanlyn. Dit is in 1953 in Chicago gestig deur Hugh Hefner en sy medewerkers, gedeeltelik gefinansier deur 'n $1 000-lening van Hefner se ma.

Bekend vir sy middelbladfotos van naak- en semi-naak-modelle (*Playmates*), het *Playboy* 'n belangrike rol gespeel in die seksuele revolusie en bly een van die wêreld se bekendste handelsmerke, nadat dit gegroei het tot Playboy Enterprises, Inc. (PEI), met 'n teenwoordigheid in byna elke medium. Benewens die vlagskiptydskrif in die Verenigde State, word spesiale nasiespesifieke weergawes van *Playboy* wêreldwyd gepubliseer, insluitend dié deur lisensiehouers, soos Dirk Steenekamp se DHS Media Group.

Die tydskrif het 'n lang geskiedenis van die publikasie van kortverhale deur romanskrywers soos Arthur C. Clarke, Ian Fleming, Saul Bellow, Chuck Palahniuk, P.G. Wodehouse, Haruki Murakami, en Margaret Atwood. Eldon Dedini, Jules Feiffer, Shel Silverstein, Erich Sokol, Gahan Wilson, en Rowland B. Wilson.

*Playboy* bevat maandelikse onderhoude met openbare figure, soos kunstenaars, argitekte, ekonome, komponiste, dirigente, filmregisseurs, joernaliste, romanskrywers, dramaturge, godsdienstige figure, politici, atlete en renmotorbestuurders. Die tydskrif weerspieël oor die algemeen 'n liberale redaksionele standpunt, hoewel dit dikwels onderhoude voer met konserwatiewe bekendes.

Na 'n jaar lange verwydering van die meeste naakfoto's in *Playboy*-tydskrif, het die Maart-April 2017-uitgawe naaktheid teruggebring.

## Verwysings
JetBlue Airways

**JetBlue Airways** is 'n Amerikaanse laekostelugredery. Die maatskappy is in Februarie 2000 deur David Neeleman, die destydse uitvoerende hoof, gestig. Sedert 2000 het die lugdiens konstante groei beleef en het intussen groot spilpunte (fokusstede) by Long Beach (Long Beach-lughawe) en Boston (Logan Internasionale Lughawe) opgebou. Ander spilpunte sluit in Oakland (Oakland Internasionale Lughawe), Fort Lauderdale (Fort Lauderdale–Hollywood Internasionale Lughawe) en Washington, D.C. (Dulles Internasionale Lughawe).

## Bestemmings 
JetBlue vlieg tans na 76 bestemmings in 13 lande. In 2001 het JetBlue 'n fokusstad-operasie by Long Beach in Los Angeles County, Kalifornië, begin. Nog een is in 2004 by Logan Internasionale Lughawe in Boston, Massachusetts, geopen. Dit het ook fokusstadbedrywighede by Fort Lauderdale–Hollywood Internasionale Lughawe, Luis Muñoz Marín Internasionale Lughawe en Orlando Internasionale Lughawe.  Benewens die Verenigde State (insluitend Puerto Rico), is daar vlugte na Aruba, die Bahamas, Bermuda, Curaçao, die Dominikaanse Republiek, Meksiko en Sint Maarten. 

JetBlue gebruik 'n taktiek om direkte mededinging met ander laekostelugrederye te vermy, veral die reuse Southwest Airlines, wanneer hulle hul roetes kies. Op 31 Augustus 2016 het JetBlue Airways die eerste kommersiële geskeduleerde vlug van die Verenigde State af na Kuba bedryf.

### Diens aan boord 
Anders as ander laekoste- en selfdiensdiensverskaffers, het JetBlue sy vloot toegerus met persoonlike TV-skerms in elke sitplek wat aan alle Amerikaanse TV-kanale gekoppel is. Verder het JetBlue aangedui dat hy XM-satellietradio in al sy vliegtuie sal installeer. Alle vliegtuie is ook toegerus met WiFi.

## Vloot 
## Verwysings 
## Eksterne skakels 
* JetBlue Airways
* NASDAQ: JBLU
Logan Internasionale Lughawe

**Generaal Edward Lawrence Logan Internasionale Lughawe** (IATA: **BOS** – ICAO: **KBOS** – FAA: **BOS**) ook bekend as **Boston Logan Internasionale Lughawe** of net **Logan** is 'n internasionale lughawe wat meestal in Oos-Boston en gedeeltelik in Winthrop, Massachusetts geleë is. Dit is in 1923 geopen en beslaan 965 hektaar, het ses aanloopbane en vier passasiersterminale, met na raming 16 000 mense in diens. Dit is die grootste lughawe in beide die Statebond van Massachusetts en die Nieu-Engeland-streek in terme van passasiersvolume en vraghantering sowel as die besigste lughawe in die Noordoostelike Verenigde State buite die New Yorkse metropolitaanse gebied. Die lughawe het in 2019 42 miljoen passasiers hanteer, die meeste in sy geskiedenis. Dit is vernoem na generaal Edward Lawrence Logan, 'n 20ste-eeuse oorlogsheld van Boston.

Logan huisves direkte vlugte van/na bestemmings regoor die Verenigde State en die wêreld. Die lughawe is die transatlantiese spilpunt vir Delta Air Lines, wat verskeie bestemmings in Europa bedien. Dit is ook 'n bedryfsbasis vir JetBlue. American Airlines en United Airlines bedryf ook vanaf die lughawe, insluitend daaglikse transkontinentale vlugte, ook na Londen-Heathrow. Al die groot Amerikaanse lugrederye bied vlugte vanaf Boston na hul primêre en sekondêre spilpunte.

## Statistiek 
### Top bestemmings 
## Lugvrag 
## Verwysings
Lawsoniet

**Lawsoniet** is 'n mineraal. Dis 'n kalsiumaluminiumsilikaat met algemene formule .2. 

## Geologiese rol
Lawsoniet word dikwels saam met gloukoniet in skiste (blouskis) aangetref. Dit is 'n sorosilikaat wat onder hoë drukke maar lae temperature gevorm word. Saam met δ-AlOOH, antigoriet en digte waterhoudende magnesiumsilikaatfases word lawsoniet gesien as een van dié fases wat water van die planeet se oppervlak na die diepe mantel vervoer.

## Kristalstruktuur
Lawsoniet het bo 275K 'n ortorombiese kristalstruktuur met ruimtegroep Cmcm. In hierdie struktuur word die kalsiumatoom omring deur ses suurstofatome in 'n effens verwronge oktaëder. Die silikonatom is omring deur 'n tetraëder van suurstofatome. Twee tetraëders deel 'n suurstofatoom en vorm 'n -sorosilikaateenheid. Aluminium is in suurstoftetraëders wat stawe in die b-rigting vorm. Hierde stawe word sywaarts deur deur sorosilikaatgroepe verbind.

By laer temperature tree twee ontwrigtende faseoorgange op. Onder 275K verloor die eenheidsel sy sentering en word die simmetrie Pmcn. Die posisies van die Al, Si, Ca en O-atome verander nouliks. Die posisie van die waterstofatoom verskuif effens. Waterstofbinding is dalk die oorsaak van hierdie verwringing. Onder 150 K word die simmetrie opnuut laer en ontstaan 'n sel met P2cn-simmetrie wat nie langer 'n inversiepunt besit nie.

## Verwysings 
## Bronnelys 
* Hurlbut, Cornelius S.; Klein, Cornelis, 1985, Manual of Mineralogy, 20th ed., Wiley, 
* Comodi P. and Zanazzi P. F. (1996) Effects of temperature and pressure on the structure of lawsonite, Piazza University, Perugia, Italy. American Mineralogist 81, 833-841.
*Baur W. H. (1978) Crystal structure refinement of lawsonite, University of Illinois, Chicago, Illinois. American Mineralogist 63, 311-315.
*Clarke G. L., Powell R., Fitzherbert J. A. (2006) The lawsonite paradox: a comparison of field evidence and mineral equilibria modeling, Australia. J. metamorphis Geol. 24, 715-725.
*Maekawa H., Shozul M., Ishll T., Fryer P., Pearce J. A. (1993) Blueschist metamorphism in an active subduction zone, Japan. Nature 364, 520-523.
*Pawley A. R., Redfern S. A. T., Holland T. J. B. (1996) Volume behavior of hydrous minerals at high pressure and temperature: I. Thermal expansion of lawsonite, zoisite, clinozoisite, and diaspore, U.K. American Mineralogist 81, 335-340.
Kamisjowo

**Kamisjowo** (Russies: Камышово) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê tussen twee klein mere in die Wolga-rivierdelta 3 kilometer suidwes van 'n ander dorpie, Jar-Bazar.

## Geskiedenis 
Die dorpie is aan die begin van die 20ste eeu gestig deur Kalmikiese setlaars uit Karawannoje en het oorspronklik die naam Koenkoenja gehad. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Kamisjowo, gekry. Dit kom van die Russiese woord vir "riet".

## Demografie 
Volgens Sensus 2010 het Kamisjowo 647 inwoners gehad. Etniese Russe vorm die meerderheid van die dorpie se bevolking.

## Verwysings
Koningin Beatrix Internasionale Lughawe

**Koningin Beatrix Internasionale Lughawe** (Nederlands: *Internationale luchthaven Koningin Beatrix*), is 'n internasionale lughawe geleë in Oranjestad, Aruba. Dit bied vlugdienste na die Verenigde State, Kanada, verskeie lande in die Karibiese eilande, die noordelike kuslande van Suid-Amerika, sowel as sommige dele van Europa, veral Nederland. Dit is vernoem na Beatrix van Nederland, wat van 1980 tot 2013 koningin van Nederland was.

Die lughawe bied die Verenigde State se grensvoorklaringsfasiliteite. 'n Terminaal vir private vliegtuie is in 2007 geopen. Die lughawe het vroeër as die spilpunt gedien vir die bankrot lugredery *Air Aruba*, wat vir baie jare 'n internasionale lugredery was. Voor Aruba se skeiding van die Nederlandse Antille in 1986 was dit ook een van drie spilpunte vir *ALM Antillean Airlines* sowel as 'n tuisbasis vir *Tiara Air* tot 2016.

Sedert 2013 is die lughawe die tuiste van Aruba Airlines, 'n plaaslike lugredery. Die lugredery het drie Airbus A320neo-familievliegtuie en twee Bombardier CRJ200. Die hooffokus van Aruba Airlines is om die streek deur sy spilpunt te verbind.

## Geskiedenis 
In 1934 het Manuel Viana 'n weeklikse pos- en passasiersdiens tussen Aruba en Curaçao van stapel gestuur. 'n Loening C-2H Air Yacht PJ-ZAA met A.J. Viccellio as loods het vanaf 'n moddervlakte-aanloopbaan opgestyg. Kommersiële dienste is vanaf 24 Desember 1934 deur KLM oorgeneem. Later is dit na 'n gegradeerde aanloopbaan bekend as die KLM-veld oorgeplaas.

Tydens die Tweede Wêreldoorlog is die lughawe deur die Amerikaanse Weermag se sesde lugmag gebruik wat die Karibiese skeepvaart en die Panamakanaal teen vyandige Duitse duikbote verdedig het. Die vliegveld is herdoop na *Dakota Field*; die terminaalfasiliteite het Dakota-lughawe geword.

Op 22 Oktober 1955 is die lughawe tydens 'n koninklike besoek na prinses Beatrix van Nederland vernoem. Dit is in 1980 hernoem na haar troonbestyging.

## Statistiek 
## Galery 

DL 737 at AUA.JPG|'n Delta Boeing 737-800 oppad na Atlanta staan geparkeer by hek 4
AUA control tower.JPG|Lugverkeerbeheertoring
AUA baggage claim.JPG|Baggasie-ontvangsband
Sign at Aruba Airport (Aeropuerto Internacional Reina Beatrix).jpg|Welkomteken
Non-US departures building at AUA.JPG|Die nie-VSA vertrekgebou

## Verwysings
Keflavík Internasionale Lughawe

**Keflavík-lughawe** () (ook bekend as **Reykjavík–Keflavík-lughawe**, is die grootste lughawe in Ysland en die land se hoofspilpunt vir internasionale vervoer. Die lughawe is 3 km wes van Keflavík en 50 km suidwes van Reykjavik. Die lughawe het drie aanloopbane, waarvan twee in gebruik is, en die lughawegebied is ongeveer 25 km2 in oppervlak. Die meeste internasionale reise na of van Ysland gaan deur hierdie lughawe.

## Verwysings